රුසියානු විදේශ අමාත්‍ය සර්ගෙයි ලැව්රොව් සහ යුක්රේන විදේශ අමාත්‍ය දිමිත්‍රි කුලේබා අතර සාකච්ඡා තුර්කියේ ඇන්ටල්යා නුවර මේ වන විට ආරම්භ වී ඇත.මේ දක්වා රුසියානු-යුක්රේන ගැටුම හේතුවෙන් මේ දක්වා යුක්රේනයේ වැසියන් අවම වශයෙන් 13000 ක් මරණයට පත්ව 1800 ක් මාරාන්තික නොවන තුවාල ලබා ඇති අතර ලක්ෂ 21 ක ජනතාවක් අවතැන් වී ඇත.එසේම යුක්රේනයේ ගොඩනැගිලි වලට සිදුවී ඇති හානිය ඩොලර් බිලියන 10 පනින බවත් ගොඩනැගිලි 1700 විනාශ වී ඇති බවත් විදෙස් මාධ්‍ය වාර්තා කළේය.එසේම රුසියානු හමුදා සෙබළුන් 4000-6000 ත් අතර පිරිසක් මියගොස් ඇති බව යුක්රේන රජය ප්‍රකාශයට පත් කළත් රුසියානු ආරක්ෂක අමාත්‍යංශය ප්‍රකාශ කලේ මේ වන විට රුසියානු සෙබළුන් 500 ක් මරණයට පත්ව ඇති බවයි.